Det sies at gamle sjøfolk var overtroiske, og tallet 26 ble spesielt markant for jageren «Stord». Kommandoen ble heist den 26. august 1943. Skipet fikk tilfeldigvis registreringsnummer G-26. Et mannskap på 26 gikk fra borde, mens 26 gikk om bord. Den 26. desember 1943 kom «Stord» i direkte kamp mot slagskipet «Scharnhorst». Den 26. januar 1944 ble «Stord» angrepet av et ukjent antall fiendtlige ubåter, men greide å slå fra seg. Den 26. juli 1944 ble «Stord» angrepet av fiendtlige fly, men ingen av bombene traff.